AIŠKINAMASIS RAŠTAS

Dėl pakeistų Molėtų r. Giedraičių Antano Jaroševičiaus gimnazijos nuostatų patvirtinimo

1. Parengto tarybos sprendimo projekto tikslai ir uždaviniai:

Tikslas – patvirtinti pakeistus Molėtų r. Giedraičių Antano Jaroševičiaus gimnazijos nuostatus.

Uždavinys – patikslinti Molėtų r. Giedraičių Antano Jaroševičiaus gimnazijos nuostatus atsižvelgiant į šiuo metu galiojančius teisės aktus.

Nuo 2024 m. sausio 1 d. įsigaliojo Lietuvos Respublikos biudžetinių įstaigų įstatymo Nr. I-1113 pakeitimo įstatymas bei Lietuvos Respublikos vietos savivaldos įstatymo Nr. I-533 pakeitimo įstatymas. Įsigaliojusiame Biudžetinių įstaigų įstatyme buvo patikslinta biudžetinės įstaigos samprata; pakoreguotos biudžetinės įstaigos teisės ir pareigos; patikslintos biudžetinės įstaigos savininko teises įgyvendinančios institucijos kompetencijos; patikslintos biudžetinės įstaigos vadovo kompetencijos. Lietuvos Respublikos vietos savivaldos įstatymo pakeitimo įstatyme nustatyta, kad savivaldybės tarybos nebetvirtina savivaldybės biudžetinių įstaigų struktūros, darbo užmokesčio fondo, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus.

Atsižvelgiant į aukščiau nurodytą pasikeitusį teisinį reguliavimą, parengti pakeisti Molėtų r. Giedraičių Antano Jaroševičiaus gimnazijos nuostatai.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Teigiamas: pakeisti Molėtų r. Giedraičių Antano Jaroševičiaus gimnazijos nuostatai atitiks galiojančių teisės aktų reikalavimus.

Neigiamas: nenumatomas.

4. Lėšų poreikis ir jų šaltiniai:

Pakeistų nuostatų registravimo mokestis Juridinių asmenų registre.

5. Kiti sprendimui priimti reikalingi pagrindimai, skaičiavimai ar paaiškinimai:

Nėra.